turjo4nis/wikipedia-bn-dump-20250701 huggingface dataset:
ডু হোয়াট ইউ ক্যান

ডু হোয়াট ইউ ক্যান হচ্ছে একটি গান যা বন জভির কর্তৃক নথিভুক্ত করা হয়েছিল। "বন জভির ২০২০" নামক আ্যলবাম থেকে ২৩শে জুলাই ২০২০ সালে চতুর্থ একক সংগীত হিসেবে গানটি প্রথম মুক্তি লাভ করেছিল। সুগারল্যান্ডের গায়ক জেনিফার নেটল্স এর সমন্বয়ের নতুন সংস্করণের গানটি একক সংগীত হিসেবে ২৩শে সেপ্টেম্বর ২০২০ সালে মুক্তি লাভ করেছিল। ২০০৬ সালের "হু সেইস ইউ কান্ট গো হোম " এই গানটির পরে বন জাভি এবং নেটল্স সমন্বিত ২য় গান হিসেবে এই গানটি মুক্তি লাভ করে।

পটভূমি 
কোভিড-১৯ এর লকডাউনের দিনগুলোতে পুরোনো গান চালানোর পরিবর্তে বন জাভি শুধুমাত্র প্রথম স্তবক গেয়েছিলেন এবং পরবর্তীতে তিনি তার ভক্তদেরকে তাদের মতো করে স্তবক এবং তাদের জীবনের গল্প লিখতে বলেন। পরবর্তীতে তিনি সামাজিক যোগাযোগ মাধ্যমে তার হাজার হাজার ভক্তদের কাছ থেকে স্তবক গ্ৰহণ করেন । আর চূড়ান্ত স্তবকটি তিনি নিজেই রচনা করেছিলেন এবং জার্সি ফোর জার্সি তে বেনেফিট কনসার্টে সরাসরি গানটি গাওয়া হয়েছিল আর এতে করে নিউ জার্সি নামক দেশটির জন্য ছয় মিলিয়ন ডলার টাকা উত্তোলন করা সক্ষম হয়েছিল,যেটি ঐ রকম মহামারি সময় করা খুবই কষ্টসাধ্য ব্যাপার ছিল।

তথ্যসূত্র 

২০২০-এর গান
২০২০-এর একক
কোভিড-১৯ মহামারি নিয়ে গান
ক্যারোলিন আব্রাহাম

ক্যারোলিন আব্রাহাম একজন ব্রিটিশ বংশোদ্ভূত কানাডীয় ফ্রিল্যান্স সাংবাদিক ও লেখক।

জীবনী 
তিনি ১৯৬৮ সালে লন্ডন, ইংল্যান্ডে জন্মগ্রহণ করেন এবং ১৯৭২ সালে তার বাবা-মা এবং তিনজন বড় ভাইবোনের সাথে কানাডায় চলে আসেন। সে অন্টারিওর সেন্ট ক্যাথারিনে এবং মিসিসাগা, অন্টারিওতে বড় হয়েছেন।

আব্রাহাম ১৯৯১ সালে কার্লটন ইউনিভার্সিটি থেকে সাংবাদিকতায় স্নাতক ডিগ্রি অর্জন করেন এবং ১৯৯১ থেকে ১৯৯৭ সাল পর্যন্ত অটোয়া সিটিজেনের জন্য কাজ করেন। পরে তিনি ১৯৯৮ সালের ফেব্রুয়ারি থেকে জানুয়ারি ২০১২ পর্যন্ত দ্য গ্লোব অ্যান্ড মেইলের সিনিয়র মেডিকেল রিপোর্টার হিসেবে কাজ করেন। শিশুদের মধ্যে বাইপোলার ডিসঅর্ডার নির্ণয়ের কাজের জন্য ২০০৮ সালে জাতীয় সংবাদপত্র পুরস্কার পান।

তার প্রথম বই পসেসিং জিনিয়াস: দ্য বিজার ওডিসি অফ আইনস্টাইনস্ ব্রেন সাতটি দেশে প্রকাশিত হয়েছিল। বইটিতে আলবার্ট আইনস্টাইনের মস্তিষ্কের ময়নাতদন্তের বর্ণনা আছে। এটি ২০০২ সালের গভর্নর জেনারেল অ্যাওয়ার্ডে ইংরেজি-ভাষা নন-ফিকশনের জন্য গভর্নর জেনারেলের পুরস্কারের চূড়ান্ত প্রার্থী ছিল। দ্বিতীয় বই, দ্য জাগলার্স চিলড্রেন: এ জার্নি ইন ফ্যামিলি, লিজেন্ড অ্যান্ড দ্য জিনস দ্যাট বিন্ড আস ২৬শে মার্চ, ২০১৩ তারিখে কানাডার র্যান্ডম হাউস দ্বারা প্রকাশিত হয়েছিল।

পুরস্কার এবং মনোনয়ন

তথ্যসূত্র

বহিঃসংযোগ 

 
 
 
 

১৯৬৮-এ জন্ম
জীবিত ব্যক্তি
কানাডীয় সংবাদপত্রের সাংবাদিক
কানাডীয় অ-কল্পকাহিনী লেখিকা
কার্লটন বিশ্ববিদ্যালয়ের প্রাক্তন শিক্ষার্থী
কানাডীয় নারী সাংবাদিক
কানাডীয় অ-কল্পকাহিনী লেখক
কানাডার নাগরিকীকৃত নাগরিক
ঘোস্ট হাউস পিকচার্স

ঘোস্ট হাউস পিকচার্স মার্কিন যুক্তরাষ্ট্রে অবস্থিত লোমহর্ষকধর্মী চলচ্চিত্র নির্মাণ সংস্থা। ২০০২ সালে রবার্ট টেপার্ট ও স্যাম রাইমি সংস্থাটি প্রতিষ্ঠিত করেন। সংস্থাটি ডোন্ট ব্রীদ, এভিল ডেড, ড্র্যাগ মি টু হেল, দ্য গ্রুজ এবং ৩০ ডেজ অব নাইটের মতো কিছু লোমহর্ষক চলচ্চিত্র নির্মাণ করেছে।

ঘোস্ট হাউস আন্ডারগ্রাউন্ড

টেলিভিশন ধারাবাহিক

তথ্যসূত্র 
 

২০০২-এ মার্কিন যুক্তরাষ্ট্রে প্রতিষ্ঠিত
মার্কিন যুক্তরাষ্ট্রের চলচ্চিত্র প্রযোজনা কোম্পানি
২০২৩–২৪ উয়েফা চ্যাম্পিয়ন্স লিগ

২০২৩–২৪ উয়েফা চ্যাম্পিয়ন্স লিগ হল ইউরোপের ক্লাব ফুটবলের প্রতিযোগিতা, উয়েফা চ্যাম্পিয়নস লিগের ৬৯তম আসর, যা উয়েফা কর্তৃক আয়োজিত হয়ে থাকে। এই আসরের ফাইনাল ইংল্যান্ডের লন্ডনের ওয়েম্বলি স্টেডিয়াম এ অনুষ্ঠিত হয়েছিল।

২০২৩–২৪ উয়েফা চ্যাম্পিয়ন্স লিগের বিজয়ী দল স্বয়ংক্রিয়ভাবে ২০২৪-২৫ উয়েফা চ্যাম্পিয়ন্স লিগের লিগ পর্বে খেলার যোগ্যতা অর্জন করবে এবং ২০২৩-২৪ উয়েফা ইউরোপা লিগের বিজয়ীদের বিরুদ্ধে ২০২৪ উয়েফা সুপার কাপে খেলার যোগ্যতা অর্জন করবে। পাশাপাশি বিজয়ী দলটি নতুন প্রবর্তিত ২০২৪ ফিফা আন্তঃমহাদেশীয় কাপের ফাইনালে এবং মার্কিন যুক্তরাষ্ট্রে অনুষ্ঠিতব্য সম্প্রসারিত ২০২৫ ফিফা ক্লাব বিশ্বকাপে খেলার জন্যও যোগ্যতা অর্জন করবে।

এই আসরটি গ্রুপ পর্বে ৩২টি দলের অংশগ্রহণে অনুষ্ঠিত বিন্যাসের শেষ মৌসুম, যেহেতু উয়েফা পরবর্তি মৌসুম থেকে একটি নতুন সম্প্রসারিত বিন্যাস চালু করার ঘোষণা করেছে।

ম্যানচেস্টার সিটি এই প্রতিযোগিতার ডিফেন্ডিং চ্যাম্পিয়ন, যারা বিগত আসরে তাদের প্রথম শিরোপা জিতেছে।

গ্রুপ পর্ব

গ্রুপ এ

গ্রুপ বি

গ্রুপ সি

গ্রুপ ডি

গ্রুপ ই

গ্রুপ এফ

গ্রুপ জি

গ্রুপ এইচ

নক-আউট পর্ব

তথ্যসূত্র

বহিঃসংযোগ

উয়েফা চ্যাম্পিয়নস লিগের মৌসুম
বর্তমান ফুটবল মৌসুম
এমআরএনএ-১২৮৩

এমআরএনএ-১২৮৩ হলো মডার্না কর্তৃক তৈরিকৃত কোভিড-১৯ এর একটি পরীক্ষামূলক টিকা।

আশা করা হয়েছে যে এই "পরবর্তী প্রজন্মের" টিকা ফ্রিজের নিয়মিত তাপমাত্রায় (২-৫°সে) সংরক্ষণ করা সম্ভব হবে।

পরীক্ষামূলক প্রস্তুতি 

২০২১ সালের ডিসেম্বরে, মডার্না একটি পরীক্ষা শুরু করে যা ভ্যাকসিনের প্রতিরোধ ক্ষমতা এবং এর পার্শ্বপ্রতিক্রিয়া মূল্যায়ন করবে। ২০২২ সালের মে পর্যন্ত এটি পরীক্ষার ২য় দশায় রয়েছে।

তথ্যসূত্র 

রোগীভিত্তিক পরীক্ষণ
মার্কিন কোভিড-১৯ টিকা
আরএনএ টিকা
শহীদ আহসান উল্লাহ মাস্টার জেনারেল হাসপাতাল

শহীদ আহসান উল্লাহ মাস্টার জেনারেল হাসপাতাল হল বাংলাদেশের গাজীপুরে অবস্থিত একটি সরকারি হাসপাতাল।

অবস্থান 
হাসপাতালটি গাজীপুর জেলার টঙ্গী শহরের ঢাকা-ময়মনসিংহ মহাসড়কের কাছে স্টেশন রোডে অবস্থিত।

ইতিহাস 
আগে টঙ্গী জেনারেল হাসপাতাল নামে এখানে একটি হাসপাতাল ছিল। পরে ওই হাসপাতালের জমিতে নতুন হাসপাতাল ভবন নির্মাণ করা হয়। ২০১৭ সালে সরকার হাসপাতালটির উদ্বোধনের প্রায় দুই মাস পরে একটি বিজ্ঞপ্তিতে আহসানউল্লাহ মাস্টারের নামে নতুন হাসপাতালের নাম ঘোষণা করে। তবে নতুন ভবন উদ্বোধনের এক বছর পেরিয়ে গেলেও আধুনিক যন্ত্রপাতি, অপর্যাপ্ত চিকিৎসক ও অন্যান্য সমস্যার কারণে নতুন ভবনটি রোগীদের সেবায় ব্যবহার করা যাচ্ছিলো না। এছাড়াও হাসপাতাল সম্পর্কে আরো অনেক অভিযোগ রয়েছে। ২০২০ সালে হাসপাতালটি কোভিড-১৯ পরীক্ষা কেন্দ্রগুলোর মধ্যে একটি ছিল। ২৫ এপ্রিল ২০২১ তারিখে হাসপাতালের একজন সার্জন করোনা ভাইরাসে মারা যান। এটি ২০২১ সালে ডেঙ্গু নিবেদিত হাসপাতালগুলোর মধ্যে একটি ছিল। ২০২২ সালে হাসপাতালের দরপত্র জমা দিতে বাধা দেওয়ার জন্য তিনজনকে গ্রেপ্তার করা হয়।

তথ্যসূত্র 

২০১৭-এ বাংলাদেশে প্রতিষ্ঠিত
বাংলাদেশের হাসপাতাল
উইকিউপাত্তে স্থানাঙ্ক নেই
হান্স ক্রিস্টিয়ান গার্ডার

হান্স ক্রিস্টিয়ান গার্ডার (৩০ নভেম্বর ১৯৬০৬ এপ্রিল ২০২১) ছিলেন একজন নরওয়েজিয়ান ষড়যন্ত্র তত্ত্ববিদ এবং কোভিড-১৯ অস্বীকারকারী যিনি ২০২১ সালে কোভিড-১৯ এ সংক্রমিত হয়ে মারা যান এবং মৃত্যুকালে তার বয়স ছিলো ৬০ বছর । তিনি হ্যাডেল্যান্ড, নরওয়ে তে অবস্থিত গ্রান পৌরসভায় বসবাস করতেন। মৃত্যুর আগে তিনি বেশ কয়েকটি অবৈধ সমাবেশের আয়োজন করেছিলেন। গার্ডার এর আগে সোয়াইন ফ্লু এবং ইলুমিনাতি সম্পর্কিত ষড়যন্ত্র তত্ত্বে জড়িত ছিলেন।

তিনি নরওয়েজিয়ান অনলাইন বিকল্প-সংবাদ ম্যাগাজিন "" ("দ্য নিউজ মিরর") এর নির্মাতাদের একজন ছিলেন বলে মনে করা হয়।

তথ্য সূত্র  

১৯৬০-এ জন্ম
২০২১-এ মৃত্যু
নরওয়েজীয় ষড়যন্ত্র তত্ত্ববিদ
নরওয়েতে কোভিড-১৯ মহামারীতে মৃত্যু
কোভিড-১৯ ষড়যন্ত্র তত্ত্ববিদ
ইনস্টিটিউট ফর হেলথ মেট্রিক্স অ্যান্ড ইভালুয়েশন কোভিড মডেল

ইন্সটিটিউট ফর হেলথ মেট্রিক্স অ্যান্ড ইভালুয়েশন কোভিড মডেল (আইএইচএমই মডেল), যাকে আইএইচএমই পরিচালকের নামানুসারে "ক্রিস মারে মডেল"ও বলা হয়, একটি সংক্রামক রোগের গাণিতিক মডেল যা কোভিড-১৯ মহামারি এর জন্য সিয়াটেল ওয়াশিংটন বিশ্ববিদ্যালয় এর ইন্সটিটিউট ফর হেলথ মেট্রিক্স অ্যান্ড ইভালুয়েশন এ বিকশিত হয়। ২০২০ সালের এপ্রিলে, মডেলটিকে দ্য কলোরাডো সান দ্বারা "সবচেয়ে ব্যাপকভাবে উদ্ধৃত সম্ভাব্য করোনভাইরাস মডেল" বলে, এবং দ্য ওয়াশিংটন পোস্ট দ্বারা "আমেরিকার সবচেয়ে প্রভাবশালী করোনাভাইরাস মডেল" এর আখ্যা পেয়েছিলো। এর ফলাফল মার্চ-এপ্রিল ২০২০-এ হোয়াইট হাউসের ব্রিফিংয়ের সময় উদ্ধৃত করা হয়েছিল।

সমালোচকদের মতে মডেলটি ত্রুটিপূর্ণ পদ্ধতি ব্যবহার করে এবং মার্কিন নীতিমালা এর ফলাফলের পরিচালনা করা উচিত নয়। উদাহরণ স্বরূপ, একটি অনুপযুক্ত বন্টনগত ধারণার ফলে মডেলটি ভবিষ্যদ্বাণী করে যে নিউইয়র্কে কোভিডের মৃত্যু নিউইয়র্ক শহরে নিশ্চিতভাবে ২০২০ সালের বসন্তের শেষের দিকে শূন্যে নেমে আসবে।

২০২০ সালের এপ্রিলের শেষের দিকে, আইএইচএমই মডেল থেকে ডেটা ব্যবহার করে রাজ্যগুলি কখন সামাজিক দূরত্ব ব্যবস্থা শিথিল করতে পারে এবং আপেক্ষিক সুরক্ষায় তাদের অর্থনীতি পুনরায় চালু করতে পারে তার একটি ধারণা প্রকাশ করা হয়।

তথ্য সূত্র

বহিঃসংযোগ 
 COVID-19 resources, Institute for Health Metrics and Evaluation, includes model predictions
 

কোভিড-১৯ মডেল
তাকসিম আহমেদ খান

তাকসিম আহমেদ খান একজন বাংলাদেশী প্রকৌশলী এবং ঢাকা ওয়াসার ব্যবস্থাপনা পরিচালক।

শিক্ষাজীবন 
তাকসিম সেন্ট গ্রেগরিজ স্কুল থেকে মাধ্যমিক ও নটর ডেম কলেজ থেকে উচ্চমাধ্যমিক শিক্ষা সম্পন্ন করেন। কলেজ জীবন শেষে ১৯৭৫ সালে তিনি উচ্চশিক্ষার জন্য রাশিয়ায় যান এবং ১৯৮১ সালে মস্কোর একটি বিশ্ববিদ্যালয় থেকে যন্ত্রপ্রকৌশলে স্নাতকোত্তর ডিগ্রি অর্জন করেন।

কর্মজীবন 
শিক্ষাজীবন শেষে ১৯৮১ সালে দেশে ফিরে তাকসিম ফিলিপস বাংলাদেশ লিমিটেডের প্রোডাকশন ইঞ্জিনিয়ার হিসেবে কর্মজীবন শুরু করেন। এরপর ১৯৮৮ থেকে তিনি ঢাকার আন্তর্জাতিক উদরাময় গবেষণা কেন্দ্রে প্রধান প্রকৌশলী হিসেবে যোগদান করেন এবং ১৯৯৮ সাল পর্যন্ত এ দায়িত্ব পালন করেন।

২০০৯ সালের ১৪ অক্টোবর তিনি ঢাকা পানি সরবরাহ ও পয়ঃনিষ্কাশন কর্তৃপক্ষ (ওয়াসা)-এর ব্যবস্থাপনা পরিচালক পদে নিযুক্ত হন। এরপর আরও পাঁচবার তার মেয়াদ বর্ধিত করা হয়।

বিতর্ক 
২০১৯ সালের ২০ এপ্রিল টিআইবির এক প্রতিবেদনের প্রতিক্রিয়া জানাতে গিয়ে তাকসিম ওয়াসার সরবরাহকৃত পানিকে শতভাগ সুপেয় বলে দাবি করেন। জনসাধারণের পাশাপাশি সরকারি প্রতিষ্ঠান সম্পর্কিত সংসদীয় স্থায়ী কমিটিও তার এ মন্তব্যের সমালোচনা করে। ২০১৯ সালে তিনি বুড়িগঙ্গা নদীতে কোনো পয়ঃনিষ্কাশন লাইন নেই বলে মন্তব্য করলে বাংলাদেশ উচ্চ আদালত তার মন্তব্যের সমালোচনা করে।

২০১১ সালে দূষণ কমাতে বুড়িগঙ্গায় প্রবাহিত সব পয়ঃনিষ্কাশন লাইন বন্ধ করতে ওয়াসাকে নির্দেশ দিয়েছিল আদালত। এ নির্দেশনা অমান্য করায় এবং আদালতে মিথ্যা বলায় ২০২০ সালের ২৩ জানুয়ারি তার বিরুদ্ধে আদালত অবমাননার রুল জারি করে উচ্চ আদালত।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
জন্মের স্থান অনুপস্থিত (জীবিত ব্যক্তি)
নটর ডেম কলেজ, ঢাকার প্রাক্তন শিক্ষার্থী
সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
বাংলাদেশী প্রকৌশলী
বাংলাদেশী সরকারি চাকরিজীবী
বাংলাদেশী বংশোদ্ভূত মার্কিন ব্যক্তি
শেখ পরিবার
শের-ই-কাশ্মীর স্টেডিয়াম

শের-ই-কাশ্মীর স্টেডিয়াম হল শ্রীনগরে অবস্থিত একটি ক্রিকেট স্টেডিয়াম। এটি জম্মু ও কাশ্মীর ক্রিকেট সংস্থা এবং জম্মু ও কাশ্মীর ক্রিকেট দলের আবাসস্থল যা রনজি ট্রফি ও দেশের অন্যান্য ঘরোয়া টুর্নামেন্টে ভারতীয় কেন্দ্রশাসিত অঞ্চল জম্মু ও কাশ্মীরের প্রতিনিধিত্ব করে। জাতীয় ক্রিকেট আকাদেমি বর্তমানে স্টেডিয়ামে একটি ইন্ডোর কমপ্লেক্স নির্মাণ করছে।

আন্তর্জাতিক ক্রিকেট 
মাঠটিতে দুটি একদিনের আন্তর্জাতিক ম্যাচ অনুষ্ঠিত হয়েছে। প্রথম ম্যাচে ভারত ১৩ অক্টোবর ১৯৮৩-এ ওয়েস্ট ইন্ডিজের মুখোমুখি হয়। ভারত প্রথমে ব্যাট করলেও মধ্যাহ্নভোজের বিরতিতে কাশ্মীরিদের পিচ খননের প্রতিবাদের কারণে ম্যাচটি ক্ষতিগ্রস্ত হয়। ম্যাচ পুনরায় শুরু হওয়ার সময় বৃষ্টি ও ধুলো ঝড় খেলাকে প্রভাবিত করে এবং ভারত অলআউট ১৭৬ রান করে। বৃষ্টির খেলা শেষ হওয়ার আগে ওয়েস্ট ইন্ডিজ ২২.৪ ওভারে বিনা উইকেটে ১০৮ রান করে এবং ২২ ওভারে সংশোধিত লক্ষ্য ৮১ হওয়ায় ওয়েস্ট ইন্ডিজকে বিজয়ী ঘোষণা করা হয়। ম্যান অব দ্য ম্যাচ নির্বাচিত হন ডেসমন্ড হেইনস (ওয়েস্ট ইন্ডিজ), যিনি ৫৫ রান করে অপরাজিত থাকেন।

দ্বিতীয় ম্যাচে ভারত সেপ্টেম্বর ১৯৮৬ সালে অস্ট্রেলিয়ার বিরুদ্ধে খেলে। ভারত প্রথমে ব্যাট করে এবং সুনীল গাভাস্কারের ৫৬ বলে দুর্দান্ত ৫২ রানের সাহায্যে ভারত ৮ উইকেটে ২২২ রান করে। জবাবে অস্ট্রেলিয়া ৬ বল বাকি থাকতে ৩ উইকেটে লক্ষ্য অর্জন করে। অ্যালান বর্ডার ১০৬ বলে অপরাজিত থেকে ৯০ রান করেন এবং ম্যান অফ দ্য ম্যাচ নির্বাচিত হন।

নিরাপত্তা বাহিনী ও অন্যান্য কার্যক্রম দ্বারা ব্যবহার 

স্থানটি ১৮ বছর ধরে সেন্ট্রাল রিজার্ভ পুলিশ ফোর্স (সিআরপিএফ) দ্বারা দখল করা হয়েছিল যে সময়ে শহরটিতে প্রচুর জঙ্গি সহিংসতা দেখা গেছে।

জাতীয় সম্মেলন ২০০২ সালে নতুন রাষ্ট্রপতি নির্বাচন করার জন্য শের-ই-কাশ্মীর স্টেডিয়ামে একটি বিশেষ অধিবেশন করে। ২০০৩ সালে ভারতের তৎকালীন প্রধানমন্ত্রী, অটল বিহারী বাজপেয়ী মাঠে একটি সমাবেশে বক্তৃতা করেছিলেন যেখানে ২০,০০০ জন লোক অংশগ্রহণ করে। ৭ নভেম্বর ২০১৫-এ প্রধানমন্ত্রী নরেন্দ্র মোদি শ্রীনগরের শের-ই-কাশ্মীর ক্রিকেট স্টেডিয়ামে একটি জনসভায় ভাষণ দেন।  জম্মু ও কাশ্মীরের মুখ্যমন্ত্রী মুফতি মোহাম্মদ সাঈদও উপস্থিত ছিলেন।

পুনর্গঠন 
২০০৭ সালের নভেম্বরে, সিআরপিএফ মাঠটি খালি করার সিদ্ধান্ত নেয়। জম্মু ও কাশ্মীর ক্রিকেট সংস্থা স্টেডিয়ামটি সংস্কারের পরিকল্পনা করেছে। ২০০৯ সালে সেখানে প্রথম-শ্রেণীর ক্রিকেট পুনরায় শুরু হয়। ২০২১ সালের স্বর্ণীম বিজয় বছর কাশ্মীর প্রিমিয়ার লিগের ফাইনাল শ্রীনগরের শের-ই-কাশ্মীর স্টেডিয়ামে বদগাম ব্রেভস ও শাহী শোপিয়ানের মধ্যে হয়েছিল ২৯ আগস্ট তারিখে।

নাম পরিবর্তনের প্রস্তাব 
স্টেডিয়ামটির নাম পরিবর্তন করে ‘সর্দার বল্লভভাই পটেল স্টেডিয়াম’ করার কথা উঠেছে। যদিও সরকার তা বাস্তবায়ন করেনি।

তথ্যসূত্র

বহিঃসংযোগ 
 ক্রিকেট আর্কাইভে শের-ই-কাশ্মীর স্টেডিয়াম
 ক্রিকইনফোতে শের-ই-কাশ্মীর স্টেডিয়াম

জম্মু ও কাশ্মীরের ক্রিকেট মাঠ
জম্মু ও কাশ্মীরের ক্রীড়া মাঠ
শ্রীনগরে ক্রীড়া
শ্রীনগরের ভবন ও স্থাপনা
২০শ শতাব্দীতে ভারতের স্থাপত্য
চীনা তাইপেই পুরুষ জাতীয় ফিল্ড হকি দল

চীনা তাইপেই পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকি খেলায় চীনা তাইপেই বা তাইওয়ানের প্রতিনিধিত্ব করে থাকে।

এই দল এশিয়ান গেমসের হকিতে ১ বার (২০০৬) ও এশিয়া কাপে ১ বার (২০১৩) অংশ নিয়েছে।

রেকর্ড

এশিয়ান গেমস
 ২০০৬ – ৮ম

এশিয়া কাপ
 ২০১৩ – ৮ম

এএইচএফ কাপ
১৯৯৭ – ৭ম 
২০০২ – 
২০০৮ – ৫ম 
২০১২ – ৪র্থ 
২০১৬ – ৭ম

এফআইএইচ হকি সিরিজ
২০১৮–১৯ – প্রথম পর্ব

তথ্যসূত্র

ফিল্ড হকি
চীনা তাইপেই-এর জাতীয় ক্রীড়া দল
তাইওয়ানে ফিল্ড হকি
এশিয়ান পুরুষ জাতীয় ফিল্ড হকি দল
শ্যাতো গ্যালান্ত

হোসে মারিয়া গ্যালান্তে সেরানো, যিনি শাতো গ্যালান্তে (২৭ এপ্রিল ১৯৪৮ – ২৮ মার্চ ২০২০) নামে পরিচিত ছিলেন, একজন স্পেনীয় গণতন্ত্রকামী কর্মী ছিলেন।

জীবনী 
গ্যালান্তে ছিলেন ফ্রাঙ্কো যুগের একসময়ের রাজনৈতিক বন্দী। ১৯৬৮ সালে তিনি ফ্রাঙ্কোর একনায়কতন্ত্রের বিরুদ্ধে লড়াই করার জন্য তার জীবন উৎসর্গ করার সিদ্ধান্ত নেন এবং তাকে "অবৈধ মেলামেশা এবং প্রচার" এর জন্য গ্রেফতার করা হয়। তখন তার বয়স ছিল ২২। তাকে ডিজিএস-এ বন্দী করা হয়, যেখানে আন্তোনিও গঞ্জালেজ পাচেকো তাকে নির্যাতন করেন। ২০১০ সালে তিনি কার্লোস স্লেপয়ের সহায়তায় স্বৈরশাসনের সময় সংঘটিত অপরাধের বিরুদ্ধে দায়ের করা অভিযোগে অংশ নেওয়ার সিদ্ধান্ত নেন। ২০১৬ সালে এই অভিযোগের পক্ষে ৩১১ জন অভিযোগকারী ছিলেন। 

তিনি ২০২০ সালের মার্চ মাসে ৭১ বছর বয়সে কোভিড-১৯ এ আক্রান্ত হয়ে মারা যান।

তথ্যসূত্র 

১৯৪৮-এ জন্ম
২০২০-এ মৃত্যু
স্পেনীয় রাজনীতিবিদ
স্পেনে কোভিড-১৯ বৈশ্বিক মহামারীতে মৃত্যু
স্পেনীয় মানবাধিকার কর্মী
স্পেনীয় লেখক
স্পেনীয় সাম্যবাদী
জোরোরো মাকাম্বা

জোরোরো মাকাম্বা (১৭ জানুয়ারি ১৯৯০ - ২৩ মার্চ ২০২০) জিম্বাবুয়ের একজন সাংবাদিক এবং আইরিন এবং জেমস মাকাম্বার পুত্র ছিলেন।

জীবনী 
মাকাম্বা জিম্বাবুয়ের রাজনীতি এবং সমাজের উপর অনলাইনে "স্টেট অফ দ্য নেশন" শিরোনামে ভাষ্য প্রচার করেছেন, এবং জিএফএম স্টেরিও এবং এম-নেট টেলিভিশন সংশ্লিষ্ট জাম্বেজি ম্যাজিক -এ সাম্প্রতিক ঘটনাবলি সংক্রান্ত অনুষ্ঠানের আয়োজন করেছেন।

তার  মায়াস্থেনিয়া গ্রাভিস ছিল যা একটি নিউরোস্কেলেটোমাসকুলার অটোইমিউন রোগ এবং নভেম্বর ২০১৯ সালে তার থাইমোমা গ্রন্থির টিউমার অপসারণের জন্য অস্ত্রোপচার করা হয়েছিল। নিউ ইয়র্ক শহর থেকে ফেরার বারো দিন পরে এবং কাশি এবং জ্বর নিয়ে একজন ডাক্তারের কাছে যাওয়ার পাঁচ দিন পরে ২১ মার্চ ২০২০-এ তার কোভিড-19 ধরা পড়ে। দুই দিন পর হারারেতে তিনি মারা যান, যা ছিল এই রোগের কারণে সে দেশে প্রথম মৃত্যু।

আরো দেখুন 

 জিম্বাবুয়েতে কোভিড-১৯ মহামারি

তথ্যসূত্র 

পুরুষ সাংবাদিক
২১শ শতাব্দীর সাংবাদিক
২০২০-এ মৃত্যু
১৯৯০-এ জন্ম
কোভিড-১৯ এর বৈশ্বিক মহামারীতে শিশু গ্রহণের হার হ্রাস

কোভিড-১৯ মহামারির দ্বারা সৃষ্ট বিশ্বব্যাপী অর্থনৈতিক মন্দার ফলে অনেক দেশে শিশুর জন্মের হার উল্লেখযোগ্যভাবে হ্রাস পায়। ইতালি, জাপান, দক্ষিণ কোরিয়া, ইংল্যান্ড এবং ওয়েলসে জন্মহার সর্বকালের সর্বনিম্ন লক্ষিত হয় এবং দ্বিতীয় বিশ্বযুদ্ধের পর থেকে ফ্রান্সে সবচেয়ে কম জন্মহার দেখা যায়। ২০২০ সালের চীনে জন্মহার ১৫ শতাংশ হ্রাস পায়। সেন্টার ফর ডিজিজ কন্ট্রোল অ্যান্ড প্রিভেনশন এর একটি প্রতিবেদন অনুসারে ২০১৯ থেকে ২০২০ সালের মধ্যে মার্কিন যুক্তরাষ্ট্রে শিশু গ্রহণের হারে ৪% পতন দেখা গেছে, যা ১৯৭৯ সালের পর থেকে সর্বনিম্ন।

কারণসমূহ 
সাধারণভাবে উচ্চ-মৃত্যুহার বিশিষ্ট ঘটনা গর্ভধারণের হারে হ্রাস ঘটায়, যা নয় মাস পরে জন্মহারের হ্রাসের মাধ্যমে পরিলক্ষিত হয়। ২০২০ সালের মার্চ মাসে লিম্যান স্টোন বলেন যে কোভিড-১৯ মহামারি এই রোগে আক্রান্ত রোগীর কম মৃত্যুহারের কারণে জন্মের হারকে গুরুতরভাবে হ্রাস করবে। তিনি এক্ষেত্রে এমন কিছু ঘটনার উল্লেখ করেন যেখানে উচ্চ মৃত্যুর হার, জনসংখ্যার ভারসাম্য রক্ষার লক্ষ্যে জন্মহার বৃদ্ধিকে অনুপ্রাণিত করে। ২০২০ সালের জুনে প্রকাশিত ব্রুকিংস ইনস্টিটিউটের একটি  প্রতিবেদনে,  ২০০৭-২০০৮ এর অর্থনৈতিক মন্দা এবং ১৯১৮ সালের স্প্যানিশ ফ্লু এর ঘটনা থেকে কর্মসংস্থান এবং জন্মহারের মধ্যে পারস্পরিক সম্পর্ককে উদ্ধৃত করে মার্কিন যুক্তরাষ্ট্রে ৩ লক্ষ থেকে ৫ লক্ষ জন্মের ক্ষতির অনুমান করা হয়। কেউ কেউ প্রাথমিকভাবে বলেছিলেন যে লকডাউন এর কারণে শিশু জন্মহারের ব্যাপক বৃদ্ধি ঘটবে, সম্ভবত বিদ্যুৎ বিভ্রাট এবং তুষারঝড়ের মতো ঘটনার নয় মাস পরে জন্মহার এর বৃদ্ধি দেখা যায় এমন মিথ এর উপর ভিত্তি করে।

জনসংখ্যা 
মার্কিন যুক্তরাষ্ট্রে শ্বেতাঙ্গ এবং কৃষ্ণাঙ্গ উভয় মহিলাদের জন্য জন্মহার ৪%, হিস্পানিক মহিলাদের জন্য ৩%, নেটিভ আমেরিকান মহিলাদের জন্য ৬% এবং এশিয়ান আমেরিকান মহিলাদের জন্য ৮% হ্রাস পেয়েছে। সকল বয়সের মধ্যে কিশোর-কিশোরীদের জন্মহার ৮% হ্রাস পেয়ে সবচেয়ে মারাত্মকভাবে প্রভাবিত হয়েছিল। এসময় ২০ থেকে ২৪ বছর বয়সের মধ্যে নারীদের ক্ষেত্রে ৬% এবং ২০ এর কাছাকাছি বয়সের নারীদের ক্ষেত্রে জন্মহারে ৪.৮% পতন দেখা যায়।

তথ্যসূত্র 

কোভিড-১৯ বৈশ্বিক মহামারির সামাজিক প্রভাব
জনসংখ্যা
গাচ

অনারারি সায়েন্টিফিক অ্যাডভাইজরি গ্রুপ (, সংক্ষিপ্ত নাম GACH) হল একটি উপদেষ্টা কমিটি যা এপ্রিল ২০২০ সালে উরুগুয়েতে কোভিড-১৯ মহামারীর প্রেক্ষিতে একটি সহায়তা গোষ্ঠী হিসাবে রাষ্ট্রপতি লুইস ল্যাকেলে পাউ দ্বারা তৈরি করা হয়েছিল।

১৭ এপ্রিল ২০২০-এ উরুগুয়েতে কোভিড সংক্রমণের সংখ্যা উল্লেখযোগ্যভাবে বেড়ে যাওয়ায় (৫০৮) রাষ্ট্রপতি ল্যাকেলে পাউ তাঁর প্রশাসনের সরকারকে পরামর্শ দেওয়ার পদ্ধতি এবং অধ্যয়ন সংজ্ঞায়িত করার জন্য বিশেষজ্ঞদের নিয়ে গঠিত গ্রুপ তৈরি করার সিদ্ধান্ত নেবার কথা ঘোষণা দেন। এর প্রধান বিশেষজ্ঞরা হলেন: ফার্নান্দো প্যাগানিনি, একজন গণিতবিদ, বৈদ্যুতিক প্রকৌশলী এবং ল্যাটিন আমেরিকান একাডেমি অফ সায়েন্সেসের শিক্ষাবিদ; ড. রাফায়েল রাডি, মার্কিন যুক্তরাষ্ট্রের ন্যাশনাল একাডেমি অফ সায়েন্সেসের প্রথম উরুগুয়ের বিজ্ঞানী এবং উরুগুয়ের ন্যাশনাল একাডেমি অফ সায়েন্সেসের সভাপতি; এবং ড. হেনরি কোহেন, ন্যাশনাল একাডেমি অফ মেডিসিনের প্রেসিডেন্ট এবং ২০১৯ সালে ওয়ার্ল্ড গ্যাস্ট্রোএন্টারোলজি অর্গানাইজেশন কর্তৃক মাস্টার হিসাবে ভূষিত।

২০২১ সালের জুনের মাঝামাঝি গাচ এর সমস্ত কার্যকলাপ সহ পাবলো কোহেনের Todo un país detrás নামে একটি বই প্রকাশিত হয়।

তথ্যসূত্র 

 "Lacalle Pou anuncia el equipo que planificará "la nueva normalidad"".সংগৃহীত ২০২০-০৪-১৮।
 "Informe de situación en relación al coronavirus COVID-19 en Uruguay del 17/4/20".সংগৃহীত ২০২০-০৪-১৮।
 "The first book about GACH".Diario EL PAIS Uruguay.সংগৃহীত ২০২১-০৯-০৭।
কোভিড-১৯ মহামারীর জন্য প্রতিষ্ঠিত সংগঠন
মারটিনিউ লুটেরো গ্যালাটি

মারটিনিউ লুটেরো গ্যালাটি দে অলিভেইরা (২৯ সেপ্টেম্বর ১৯৫৩ - ২৫ মার্চ ২০২০) ছিলেন একজন ব্রাজিলিয়ান সঙ্গীত নির্দেশক, যার জন্ম আলপেরকাটাতে ।  তিনি ২০২০ সালের মার্চ মাসে কোভিড-১৯ এ আক্রান্ত হওয়ার পর সাও পাওলোতে মারা যান। 

গ্যালাটি দো গেস্তুরে আ গেস্তাও: উম দিয়ালোগো সোব্রে মায়স্ত্রোস এ লিদেরান্সা (Do gesture à gestão: um diálogo sobre maestros e liderança) বইটি লিখেছেন। তিনি ২০১৩ থেকে ২০১৬ সাল পর্যন্ত কোরাল পলিস্তানো ডো থিয়েট্রো মিউনিসিপ্যাল ডি সাও পাওলোর পরিচালক ছিলেন। তিনি ২০১৮ সালে অ্যাসোসিয়াসাও ব্রাসিলেইরা দে রেগেন্তেস কোরাইস (Associação Brasileira de Regentes Corais)-এর সভাপতি নির্বাচিত হন। তিনি ফ্রি ইউনিভার্সিটি অফ ল্যাঙ্গুয়েজেস অ্যান্ড কমিউনিকেশন এবং মিলানের সঙ্গীতবিদ্যা ইনস্টিটিউটের অধ্যাপক ছিলেন।

তথ্যসূত্র 

২০শ শতাব্দীর পুরুষ সঙ্গীতজ্ঞ
২০২০-এ মৃত্যু
১৯৫৩-এ জন্ম
আইসোলেশন স্টোরিস

আইসোলেশন স্টোরিজ হল কোভিড-১৯ মহামারীর মধ্য দিয়ে বসবাসকারী মানুষদের নিয়ে নির্মিত একটি ব্রিটিশ টেলিভিশন মিনি-সিরিজ, যা প্রথমবার ৪ মে থেকে ৭ মে ২০২০ পর্যন্ত টানা চার রাতে আইটিভি-তে সম্প্রচার করা হয়েছিল।

পর্ব 

 মেল (সম্প্রচার ৪ মে ২০২০) অভিনয়: সেরিডান স্মিথ। রচনা:গ্যাবি চিয়েপ। 
 রন অ্যান্ড রাসেল (সম্প্রচার ৫ মে ২০২০) অভিনয়:মাইকেল জিবসন। রচনা:জেফ পোপ।
 মাইক ও রোচেল (সম্প্রচার ৬ মে ২০২০) অভিনয়:অ্যাঞ্জেলা গ্রিফিন। রচনা:উইলিয়াম আইভরি।
 কারেন (সম্প্রচার ৭ মে ২০২০) অভিনয়:ডেভিড থ্রেলফল। রচনা:উইলিয়াম আইভরি।

তথ্যসূত্র 

ইংরেজি ভাষার টেলিভিশন অনুষ্ঠান
২০২০-এ অভিষিক্ত ব্রিটিশ টেলিভিশন ধারাবাহিক
২০২০-এর দশকে অভিষিক্ত ব্রিটিশ টেলিভিশন ধারাবাহিক
যুক্তরাজ্যে কোভিড-১৯ বৈশ্বিক মহামারীর মিডিয়া চিত্রায়ণ
ইফ ইউ ডোন্ট মাস্ক, ইউ ডোন্ট গেট

ইফ ইউ ডোন্ট মাস্ক, ইউ ডোন্ট গেট ছিল ২০২০ সালে ব্যাঙ্কসি দ্বারা তৈরি একটি ম্যুরাল। চলমান কোভিড-১৯ মহামারি দ্বারা অনুপ্রাণিত শিল্পকর্মটি ট্রান্সপোর্ট ফর লন্ডনের গ্রাফিতি-বিরোধী নীতির কারণে সরানো হয়েছে।

পটভূমি 
ব্যাঙ্কসি লন্ডনের একটি আন্ডারগ্রাউন্ড ক্যারেজের ভিতরে ম্যুরালটি আঁকার জন্য একজন পরিচ্ছন্নতাকর্মীর অভিনয় করেছিলেন।  ম্যুরালের শিরোনামটিকে "আপনি যদি না জিজ্ঞাসা করেন তবে আপনি পাবেন না" এই প্রবাদটির শব্দের উপর কারসাজি বলে মনে করা হয়। যুক্তরাজ্যের ব্যান্ড চুম্বাওয়াম্বার সাথে যুক্ত অন্যান্য স্লোগানও ম্যুরালে ব্যবহার করা হয়েছিল।

তথ্যসূত্র 

শিল্পকলায় স্তন্যপায়ী প্রাণী
২০২০-এর সৃষ্টিকর্ম
যুক্তরাজ্যে কোভিড-১৯ বৈশ্বিক মহামারির মিডিয়া চিত্রায়ণ
কোভিড-১৯ বৈশ্বিক মহামারি নিয়ে কাজ
সেভাস্টোপোলে কোভিড-১৯ এর বৈশ্বিক মহামারি

কোভিড-১৯ মহামারি ২০২০ সালের মার্চ মাসে সেভাস্তোপলে পৌঁছেছে বলে নিশ্চিত করা হয়েছিল। রাশিয়ান সরকার সেভাস্তোপলের সংক্রমণগুলিকে রাশিয়ায় সংক্রমণের সংখ্যার মধ্যে অন্তর্ভুক্ত করে (শহরটি বাস্তবে রাশিয়া দ্বারা পরিচালিত, তবে বেশিরভাগ আন্তর্জাতিক সম্প্রদায় দ্বারা ইউক্রেনের একটি অংশ হিসাবে স্বীকৃত)।

পটভূমি 
১২ জানুয়ারী ২০২০-এ, বিশ্ব স্বাস্থ্য সংস্থা (ডব্লিউএইচও) নিশ্চিত করে যে চীনের হুবেই প্রদেশের উহান শহরের একদল লোকের মধ্যে একটি নতুন করোনাভাইরাস একটি শ্বাসযন্ত্রের অসুস্থতার সৃষ্টি করেছিল , যা ৩১ ডিসেম্বর ২০১৯ তারিখে ডব্লিউএইচও-কে জানানো হয়েছিল।

কোভিড-১৯ এর ক্ষেত্রে মৃত্যুর অনুপাত ২০০৩ সালের সার্স-এর তুলনায় অনেক কম ছিল, তবে সংক্রমণ মোট মৃত্যুর সংখ্যা সহ উল্লেখযোগ্যভাবে বেশি হয়েছে।

সময়রেখা

মার্চ ২০২০ 
৩০ মার্চ ২০২০ পর্যন্ত, সেভাস্তোপোলে পাঁচটি নিশ্চিত সংক্রমণ ঘটেছিল।

আরও দেখুন 

 ক্রিমিয়াতে কোভিড-১৯ মহামারি
 রাশিয়ায় কোভিড-১৯ মহামারি
 ইউক্রেনে কোভিড-১৯ মহামারি

তথ্যসূত্র 

শহর অনুযায়ী কোভিড-১৯ বৈশ্বিক মহামারি
ইউক্রেনে কোভিড-১৯ বৈশ্বিক মহামারি
রাশিয়ায় কোভিড-১৯ বৈশ্বিক মহামারি
করোনাভাইরাস টেক হ্যান্ডবুক

করোনাভাইরাস টেক হ্যান্ডবুক হল সার্স-কোভি-২ করোনাভাইরাস সম্পর্কে তথ্য একত্রিকরণ করার জন্য সাজানো একটি ব্যবহারকারী-সম্পাদনাযোগ্য ওয়েবসাইট। এটি ইংল্যান্ডের লন্ডনে নিউজপিক হাউসে তৈরি করা হয়েছিল, যা রাজনীতির জন্য হ্যাকারস্পেস হিসাবে পরিচিত।

সাইটটি মার্চ, ২০২০ সালে চালু হয়েছিল।  এটিকে ব্যবহারকারী-সম্পাদনাযোগ্য অনলাইন নথিগুলির একটি আন্তঃসম্পর্কযুক্ত সংগ্রহ হিসাবে স্থাপন করা হয়েছে, যা এটিকে কার্যকরভাবে একটি উইকিতে পরিণত করে। ২০২০ সালের অক্টোবর অনুযায়ী এটি কোভিড-১৯ মহামারি মোকাবেলায় সহায়তা করার জন্য ভোক্তা, ব্যবসাসমূহ, স্থানীয় সরকার এবং ডেভেলপারসহ অন্যদের জন্য বিভিন্ন সরঞ্জাম সরবরাহ করার জন্য প্রসারিত হয়েছে।

এর বিবৃত উদ্দেশ্য হচ্ছে:

তথ্যসূত্র 

উইকিসমূহ
২০২০-এ প্রতিষ্ঠিত ইন্টারনেট সম্পত্তি
উন্মুক্ত উপাত্ত
যুক্তরাজ্যে কোভিড-১৯ বৈশ্বিক মহামারি
করোনাভাইরাস আইন ২০২০ (স্কটল্যান্ড)

করোনাভাইরাস আইন ২০২০ (স্কটল্যান্ড) হল স্কটিশ আইনসভার একটি আইন যা কোভিড-১৯ মহামারি চলাকালীন বিধান তৈরি করে। আইনটি যুক্তরাজ্যের আইনসভার করোনাভাইরাস আইন ২০২০ এর অধীনে স্কটিশ মন্ত্রীদের দেওয়া জরুরি ক্ষমতার ব্যবহারের পরিপূরক এবং নিয়ন্ত্রক। আইনটি এমন এমন ক্ষেত্রগুলিতে বিভিন্ন বিধান সহজ করার জন্য কাজ করে, যে ক্ষেত্রগুলো তাদের বিধিবদ্ধ প্রয়োজনীয়তাগুলি পূরণ করতে সমস্যার সম্মুখীন হতে পারে, যেমন এনএইচএস, সামাজিক নিরাপত্তা স্কটল্যান্ড এবং স্কটিশ আদালত এবং ট্রাইব্যুনাল পরিষেবা ৷

বিধানসমূহ 
আইনটি করোনাভাইরাস মহামারি চলাকালীন স্কটল্যান্ড জুড়ে একটি ধারাবাহিক অবস্থা নিশ্চিত করার জন্য বিভিন্ন বিধান তৈরি করে। এটি স্কটল্যান্ডের মধ্যে বিস্তৃত বিভিন্ন বিষয় নজরদারি করে যেখানে বিধিবদ্ধ প্রয়োজনীয়তাগুলি পূরণ করা অসম্ভব হবে বা যেখানে প্রচলিত বিধানগুলি অকার্যকর হয়ে উঠেছে, বিশেষত: 

 গৃহায়ণ বিধান এবং উচ্ছেদ
 সামাজিক নিরাপত্তা স্কটল্যান্ড মূল্যায়ন
 বিচারিক কার্যক্রম
 স্বাস্থ্যসেবা আইন
 মৃত্যুর শংসাপত্র
 বিবিধ শর্তাবলী

সময়সীমা এবং পুনর্নবায়ন 
এই আইনের প্রথম অংশের মেয়াদ ৩০ সেপ্টেম্বর ২০২০-এ শেষ হয়েছে, তবে স্কটিশ মন্ত্রীরা ছয়-মাস ভিত্তিতে এই আইনের মেয়াদ দুইবার বৃদ্ধি করতে পারবেন। এটি শুধুমাত্র স্কটিশ পার্লামেন্টের অনুমোদনের মাধ্যমে সম্পন্ন করা যেতে পারে।

বিতর্ক 
সর্বাধিক সমর্থন নিশ্চিত করার জন্য স্কটিশ সরকার ক্রস-পার্টি ভিত্তিতে আইনটি তৈরি করেছিল। বিচারিক কার্যক্রমের মধ্যে জুরিদের প্রয়োজনীয়তা অপসারণের সম্ভাবনা নিয়ে উদ্বেগ উত্থাপিত হয়েছিল। বিষয়টি সরকার কর্তৃক গৃহীত হয় এবং পাসের আগেই বিলটি থেকে সরিয়ে দেওয়া হয়। বিলটি সর্বসম্মতিক্রমে পাস হয়।

আইনি ইতিহাস 
বিলটি ৩১ মার্চ ২০২০-এ একটি জরুরি বিল হিসাবে সংসদে পেশ করা হয়েছিল, পরের দিন পুরো তিনটি আইন প্রণয়ন পর্যায়ই সম্পন্ন করা হয়েছিল। বিলটিকে ৬ এপ্রিল ২০২০-এ রাজকীয় সম্মতি দেওয়া হয়েছিল এবং আইনে পরিণত করা হয়েছিল।

আরো দেখুন 

 করোনাভাইরাস আইন ২০২০
 কোভিড-১৯ এর বৈশ্বিক মহামারি

তথ্যসূত্র 

২০২০-এর স্কটিশ সংসদীয় আইন
স্কটল্যান্ডে কোভিড-১৯ বৈশ্বিক মহামারি
করোনাভির

করোনাভির হল একটি ভাইরাস নিরোধক ওষুধ যা রাশিয়ায় কোভিড-১৯- এর চিকিৎসার জন্য অনুমোদিত। এই ওষুধ সম্পর্কে খুব কম তথ্যই জানা যায়, তবে এর উৎপাদনকারী প্রতিষ্ঠান হচ্ছে আর-ফার্ম। 

পত্রিকায় প্রকাশিত বিবরণ অনুযায়ী, করোনাভিরকে সার্স-কোভ-২ আরএনএ পলিমারেজের প্রতিরোধক বলে মনে হয়, যা অন্যান্য অ্যান্টিভাইরাল নিউক্লিওটাইড অ্যানালগ যেমন রেমডেসিভির এর অনুরূপ। ওষুধটি জাপানে উদ্ভাবিত ফাভিপিরাভিরের উপর ভিত্তি করে তৈরি বলে মনে হয়।

করোনাভির ২০২০ সালের জুলাই এ রাশিয়ার হাসপাতালে ব্যবহারের জন্য অনুমোদিত হয় এবং ২০২০ সালের সেপ্টেম্বরে এটি বহিরাগত রোগীদের ব্যবহারের জন্য প্রেসক্রিপশনের মাধ্যমে বিক্রয়ের অনুমোদন পায়।

তথ্যসূত্র 

ভাইরাসনিরোধক ঔষধ
অ্যাডসিএলডি-কোভি১৯

অ্যাডসিএলডি-কোভি১৯ হলো একটি পরীক্ষামূলক কোভিড-১৯ টীকা প্রার্থী যা দক্ষিণ কোরিয়ার প্রতিষ্ঠান, সেলিড কো কর্তৃক তৈরি হয়েছে।

তথ্যসূত্র 

রোগীভিত্তিক পরীক্ষণ
দক্ষিণ কোরিয়ার কোভিড-১৯ টিকা
দক্ষিণ কোরিয়ায় বিজ্ঞান ও প্রযুক্তি